The Mandalorian

| The Mandalorian |
| --- | --- |

Tyyli:   toiminta  seikkailu  avaruusooppera  avaruuswestern 
Kestoaika:  32–54 minuuttia
Luoja(t):  Jon Favreau
Perustuu:  George Lucasin luomaan maailmaan ja hahmoihin
Showrunner(it):  Jon Favreau
Pääosissa:   Pedro Pascal  Katee Sackhoff 
Alkuperämaa:  Yhdysvallat
Alkuperäiskieli:  englanti
Verkko:  Disney+
Esitetty:  2019-11-1212. marraskuuta 2019 – jatkuu edelleen
Tuotantokausia:  3
Jaksoja:  24 (luettelo jaksoista)
Tuotanto
Tuottaja(t):  John Bartnicki
Vastaava(t) tuottaja(t):   Jon Favreau  Dave Filoni  Kathleen Kennedy  Colin Wilson  Rick Famuyiwa (3. kausi) 
Säveltäjä(t):   Ludwig Göransson (kaudet 1–2)  Joseph Shirley (3. kausi) 
Leikkaaja(t):   Jeff Seibenick  Andrew S. Eisen  Dana E. Glauberman  Adam Gerstel  Dylan Firshein  Rachel Goodlett Katz  J. Erik Jessen 
Kuvaaja(t):   Greig Fraser  Barry Idoine  Matthew Jensen  David Klein  Dean Cundey  Paul Hughen 
Tuotantoyhtiö(t):   Lucasfilm  Fairview Entertainment  Golem Creations 
Levittäjä:  Disney Media Distribution
Budjetti:  100 miljoonaa dollaria
Aiheesta muualla
IMDb 
The Mandalorian on yhdysvaltalainen Jon Favreaun luoma Disney+-tilausvideopalvelussa julkaistu avaruuswestern-sarja, joka sijoittuu George Lucasin luomaan Tähtien sota -universumiin. Sarjan tapahtumat sijoittuvat viisi vuotta Jedin paluun (1983) jälkeen, ja kertovat Din Djarinista, Uuden tasavallan auktoriteetin ulkopuolella elävästä mandalorialaista palkkionmetsästäjää nimeltä ja tämän suojelemasta Voimalle herkästä lapsesta nimeltä Grogu. Favreau toimii sarjan pääkäsikirjoittajana ja showrunnerina sekä yhtenä vastaavista tuottajista Dave Filonin, Kathleen Kennedyn ja Colin Wilsonin, sekä kolmannelta tuotantokaudelta alkaen myös Rick Famuyiwan, lisäksi.
Sarjan pääosassa Pedro Pascal näyttelee Din Djarinia / Mandalorialaista, ja kolmannesta tuotantokaudesta alkaen Katee Sackhoff näytteli sarjan toisessa pääosassa mandalorialaisjohtaja Bo-Katan Kryzea. George Lucas alkoi jo vuonna 2009 kehittää näyteltyä Tähtien sota -universumiin sijoittuvaa televisiosarjaa, mutta projektin toteuttaminen oli siihen aikaan vielä kallista. Kun hän myi Lucasfilmin Disneylle lokakuussa 2012, uusia näyteltyjä Tähtien sota -sarjoja alettiin työstää. Maaliskuussa 2018 Favreau sitoutui sarjan käsikirjoittajaksi ja showrunneriksi. Sarjan virallinen nimi julkistettiin lokakuussa 2018, kuvausten alettua Manhattan Beach Studiosin tiloissa, Kaliforniassa. Visuaalisista efekteistä vastaava Industrial Light & Magic kehitti sarjaa varten uuden StageCraft-teknologian, jossa sarjan ympäristöt toteutettiin virtuaalisilla lavasteilla, joihin kuului 360 astetta pyöritettävä videoseinä. Tätä teknologiaa alettiin myöhemmin soveltaa myös muidenkin studioiden televisio- ja elokuvatuotantoihin.
The Mandalorianin ensimmäinen tuotantokausi, joka koostui kahdeksasta jaksosta, julkaistiin Disney+:aan 12. marraskuuta – 27. joulukuuta 2019. Toinen tuotantokausi julkaistiin Disney+:aan 30. lokakuuta – 18. joulukuuta 2020. Kolmas tuotantokausi julkaistiin Disney+:aan 1. maaliskuuta – 12. huhtikuuta 2023. Favreau tulee myös ohjaamaan sarjaan liittyvän elokuvan The Mandalorian & Grogu, joka saa ensi-iltansa 22. toukokuuta 2026. Sarjalle oli tekeillä myös neljäs tuotantokausi, mutta elokuvan julkistamisen myötä sen tulevaisuus jäi epävarmaksi. Lisäksi on tehty kolme samoihin aikoihin sarjan kanssa sijoittuvaa spin-off -sarjaa: The Book of Boba Fett, Ahsoka ja Star Wars: Skeleton Crew. The Mandalorianin ja näiden muiden sarjojen yhdessä muodostama tarina tulee päättymään Dave Filonin ohjaamaan elokuvaan.
Ensimmäinen tuotantokausi oli myös ehdolla 72. Primetime Emmy Awards -gaalassa parhaan draamasarjan palkinnon saajaksi ja sai myös 14 ehdokkuutta Creative Arts Emmy Awards -gaalassa, voittaen niistä seitsemän.